text: Nama waggaa 70f somba sibiilaatiin harganaa jiru
text: #000003
text: Paul Alexander bara 1952 Somba Sibiilaa kana keessa seensifame. footoon gama bitaatiin mul’atu gaafa inni maashina san keessa seenu. kan gama mirgaa jiru ammoo kan dhihoo tana kaafame.
text: #000006
text: Haawwotiin teenya uumamumaan ummata qarooman fakkaatu. Osoo ogummaan fayyaa haala Kanaan hin dagaagin duras, daa’imman isaanii ganama ganama adutti baasanii sukkuumu. Akka ogeeyyiin fayyaa qorannoon mirkaneessanitti, ifni adduu qaama ilma namaatiif haalaan barbaachisaadha. Qaamni keenya Vitamin D aduu keessaa argata. Vaayitaaminni vitamin D jedhamuun beekamu kun, lafee namaa jabeessuudhaan beekama. Dabalataan akka qaamni keenya dhukkuba ofirraa ittisuufis deeggarsa guddaa godha. Haa tahu malee faallaa Kanaan namni aduu dheessu ammoo ni jira. Lakkuuwwan lammii Faransaay kan tahan Toomaas fi Vinseent namoonni jedhaman kan manaa bahan yeroo halkanii qofa. Saniin ala yeroo guyyaatti dirqamni jiraatee yoo bahuu fedhan garuu, uffata bifa addaatiin isaaniif qophaye kan qaama guutuu haguugu uffatuu qabu. Uffata kana uffatan malee bahanii yoo aduun isaan tuyxe carraan qaban du’uudha. Namoonni kunniin ijoollummaa isaaniirraa kaasee dhibee addaa kan ifaa altiraavaayooleet jedhamu diduun qabaman. Aduun qaama isaanii tuqnaan qaamni isaanii saffisaan kaansarii oomishuu jalqaba. Sababa kanaaf namoonni kunniin of eeggannoo cimaan socho’u.
text: #000007
text: Sammuun ilma namaa wantoota qaamni dalagu hunda too’achuun dalagaa jabaa raawwata. Sammuun kun ammoo bakka lamatti qoodamaadha. Kan mirgaa fi kan bitaati. Dubartiin Joodii jedhamtu garuu sammuu gama tokkoo hin qabdu. Gaafa dhalattu nagayumaan dhalatte. Haa tahu malee gaafa waggaa 3 guuttu, osoma if quba hin qabne gama bitaatti kufuu jalqabde. Osoo tessu, osoo dhaabbattu ustee bitatti kufti. Sababa kanaaf maatiin isii fuudhanii hospitaala geessan. Daa’imti tun dhibee addaa kan sammuu isii miidheen qabamte. Carraan jiru ammoo heemisfeera gara tokko jiru muranii keessaa baasuudha. Saniin ala dhibeen kun sammuu guutuu keessa faca’ee rakkoo guddaaf isii saaxiluu waan dandayuuf, filmaata xumuraa kana fayyadamanii sammuu walakkaa keessaa baasan. Haala Kanaan Joodiin sammuu walakkaa qofa akka qabaattu godhame. Umrii joollummaatiin rakkina kanaaf waan saaxilamteef sammuun isii kan hafe sun haala jiruun wal simee dalagaa sammuu guutuu dalaguu danda’ee jira. Joodiin haaluma Kanaan guddattee, barumsas barattee, dalagaas argattee bultiis ijaarattee jirti.
text: #000008
text: Namoonni hedduun rakkina onnee waliin dhalatu ykn ammoo turtii keessa rakkina onneetiif saaxilamuu danda’u. namoonni akkanaa ammoo yeroo heddu onnee nama biraa irraa isaanii arjoomamuun jiraatu. Kanaafuu hopsitaala ciisanii carraa Rabbi isaanii fide eeggatu. Namoonni gariin ammoo carraa kana osoo hin argatin du’uu malu. Haa tahu malee bara 2010 irraa kaasee Doktoroonni Magaalaa Michigaan keessa jiran maashina addaa kan onnee bakka bu’u tolchuun yaalii taasisan. Maashinni xiqqaan duydatti baatamu kun onnee bakka bu’uudhaan dhiiga ujummoo dhiigaa keessa deddeebisa. Doktoroonni nama Stan larkin jedhamu kan rakkina onnee qabu irratti maashina kana yaalanii jiru. Dargaggeessi kunis haga gaafa onnee dhugaa namarraa argatutti onnee artafishaala kana duydatti baatee bakka haajaa dhaqaa ture.
text: #000009